Diari Oficial de la Generalitat Valenciana


Sumari del DOGV 8183, del 04-12-2017 (2017/10376)

Subhasta per a l'alienació dels aprofitaments forestals de pastures, caça i fustes en les forests propietat de la Generalitat Valenciana de l'annex I, corresponents al pla anual de 2017.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8183

Data del DOGV
:   04-12-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/10698


Data del document
:   07-11-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Subhasta

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * contracte administratiu

Subhasta per a l'alienació dels aprofitaments forestals de pastures, caça i fustes en les forests propietat de la Generalitat Valenciana de l'annex I, corresponents al pla anual de 2017. [2017/10592]  
Anunci de la Conselleria d'Agricultura, Medi Ambiente, Cavi Climàtic i Desenvolupament Rural per a l'alienació dels aprofitaments forestals de pastures, caça i fustes de les forests de la Generalitat Valenciana de la província de Castelló, corresponents al pla anual de 2017.  
  
  
1. Objecte  
1.1. Convocar la subhasta per a l'alienació dels aprofitaments forestals de pastures, caça i fustes en les forests propietat de la Generalitat Valenciana de l'annex I, corresponents al pla anual de 2017.  
  
  
2. Termini d'execució de l'aprofitament  
Els aprofitaments s'ofereixen per a un termini d'execució de cinc anys a excepció de les fustes que serà l'establit en els seus respectius plecs de condicions.  
  
3. Tramitació, procediment i tipus de licitació  
3.1. La Direcció Territorial de la Conselleria d'Agricultura, Medi Ambient, Canvi Climàtic i Desenvolupament Rural de Castelló realitzarà l'alienació.  
3.2. La tramitació i el procediment es realitzaran d'acord amb els principis de publicitat, objectivitat, imparcialitat, transparència i de concurrència competitiva, recollits en l'article 15.5 de la Llei 43/2003, de 21 de novembre, de forests, com també amb el que estableix l'Ordre 10/2015, de 8 d'abril de 2015, de la Conselleria d'Infraestructures, Territori i Medi Ambient, per la qual es regulen els aprofitaments forestals a la Comunitat Valenciana, i la resta de legislació forestal que se li aplique.  
3.3. El tipus de licitació serà oberta, de tramitació ordinària i es realitzarà mitjançant subhasta,  
  
4. Capacitat del licitador  
No s'estableix la necessitat d'acreditar solvència tècnica, financera o econòmica; si bé per al cas exclusiu dels ramaders que opten a aprofitaments de pastures hauran de disposar d'un número d'explotació ramadera.  
No estaran capacitades les persones que estiguen sotmeses en alguna de les prohibicions de contractar previstes en la legislació de contractes del sector públic.  
  
5. Documentació requerida i model de proposició  
La documentació requerida per a la presentació de les ofertes està desglossada en la clàusula novena del plec general de condicions administratives per a l'alienació d'aprofitaments forestals en les forests propietat de la Generalitat i en la cinquena del plec particular de condicions economicoadministratives on també es poden consultar els models de declaració responsable que ha de presentar el licitador i de proposició econòmica.  
  
6. Lloc i termini de presentació de les proposicions  
6.1. El termini per a la presentació de les ofertes serà de 15 dies comptadors des de l'endemà de la publicació d'aquest anunci en el Diari Oficial de la Generalitat Valenciana.  
6.2. Els sol·licitants presentaran l'oferta i la documentació corresponent en sobre tancat dirigit al director territorial de la Conselleria d'Agricultura, Medi Ambient, Canvi Climàtic i Desenvolupament Rural de Castelló, en qualsevol de les formes previstes en l'article 16 de la Llei 309/2015, del procediment administratiu comú de les administracions públiques. Els sobres que siguen entregats sense tancar seran rebutjats.  
6.3. Per a les ofertes enviades per correu certificat, el licitador haurà de justificar la data d'imposició de l'enviament en les oficines de correus i anunciar a l'òrgan de contractació la remissió de l'oferta per mitjà de tèlex, telegrama o telefax en el mateix dia.  
6.4. Sense la concurrència d'aquests requisits, l'oferta no s'admetrà si és rebuda per l'òrgan de contractació després de la data d'acabament del termini assenyalat en l'anunci. No obstant això, transcorreguts els deu dies naturals següents a la data indicada sense haver-se rebut l'oferta aquesta en cap cas s'admetrà.  
6.5. No s'acceptaran aquelles proposicions que tinguen omissions, errors o ratllades que impedisca conèixer clarament tot el que l'Administració considere fonamental per a l'oferta.  
  
7. Lloc i data de realització de la licitació  
7.1. L'obertura de pliques es realitzarà el 9 de gener, a les 11.30 hores, en la Direcció Territorial de Castelló de la Conselleria d'Agricultura, Medi Ambient, Canvi Climàtic i Desenvolupament Rural, situada en l'edifici PROP, avinguda dels Germans Bou núm. 47, de Castelló de la Plana.  
7.2. En cas de resultar deserta la licitació d'algun dels aprofitaments oferits, es realitzarà una segona licitació, sota el mateix tipus de taxació i condicions, el primer dia hàbil deu dies després, sense avís previ. Si resulten desertes les dues licitacions, correspon a la Direcció Territorial de Castelló de la Conselleria d'Agricultura, Medi Ambient, Canvi Climàtic i Desenvolupament Rural licitar-la novament.  
  
8. Condicions economicoadministratives  
Les condicions economicoadministratives que regeixen en l'alienació dels aprofitaments objecte de licitació són les establides en el plec general de condicions administratives per a l'alienació d'aprofitaments forestals en les forests propietat de la Generalitat confeccionat per la Direcció General d'Avaluació Ambiental de catorze de juliol de dos mil dèsset el plec particular de condicions economicoadministratives específic per a aquesta convocatòria aprovat per la Direcció Territorial de Castelló el tres de setembre de dos mil dèsset.  
  
Aquests documents estan a la disposició dels interessats en la Direcció Territorial de Castelló de la Conselleria d'Agricultura, Medi Ambient, Canvi Climàtic i Desenvolupament Rural, situada en l'edifici PROP, avinguda dels Germans Bou núm. 47, de Castelló de la Plana.  
  
9. Condicions tecnicofacultatives  
9.1. Les condicions tecnicofacultatives d'aplicació a aquesta licitació seran les establides en:  
a) El plec general de condicions tecnicofacultatives per a l'alienació d'aprofitaments forestals en les forests gestionades per la Generalitat, confeccionat per la Direcció General de Medi Natural i Avaluació Ambiental el 14 de juliol de 2017. D'acord amb el que estableix l'annex II de l'Ordre 10/2015, de 8 d'abril de 2015, de la Conselleria d'Infraestructures, Territori i Medi Ambient, per la qual es regulen els aprofitaments forestals a la Comunitat Valenciana.  
b) El plec de condicions particulars tecnicofacultatives per a l'alienació dels aprofitaments forestals redactat per a cada forest i tipus d'aprofitament d'aquesta licitació. Cada concessionari haurà de subscriure el plec corresponent a l'aprofitament adjudicat.  
  
Aquests documents estan a la disposició dels interessats en la Direcció Territorial de Castelló de la Conselleria d'Agricultura, Medi Ambient, Canvi Climàtic i Desenvolupament Rural, situada en l'edifici PROP, avinguda dels Germans Bou núm. 47, de Castelló de la Plana.  
9.2. S'aplicaran les recomanacions tècniques que descriuen i orienten actuacions per a la millora de la gestió i provisió de serveis, que indica el Decret 58/2013, de 3 de maig, del Consell, pel qual s'aprova el Pla d'Acció Territorial Forestal de la Comunitat Valenciana.  
  
9.3. Així mateix, s'hauran de complir totes les mesures preventives que contra incendis forestals s'assenyalen en el marc del que estableix la legislació vigent i, en especial, en el Decret 7/2004, de 23 de gener, del Consell de la Generalitat, pel qual s'aprova el plec general de normes de seguretat en prevenció d'incendis forestals a observar en l'execució d'obres i treballs que es realitzen en terreny forestal o als seus voltants.  
  
  
  
10. Supletori  
En allò no previst en aquest anunci i plecs que l'acompanyen, caldrà ajustar-se al que estableix el text refós de la Llei de contractes del sector públic (TRLCSP) i en l'Ordre 10/2015, de 8 d'abril de 2015, de la Conselleria d'Infraestructures, Territori i Medi Ambient, per la qual es regulen els aprofitaments forestals a la Comunitat Valenciana.  
  
  
Castelló de la Plana, 7 de novembre de 2017.- El director territorial: Antonio Luis García Sanz.